《和渊明韵赠耕道》
宋代·郭印

游从无俗调，我辈钟此情。
高谈傲羲黄，岂复念功名。
嗟哉夸夺子，役役劳其生。
得失动中怀，宠辱多自惊。
形化心亦尔，阖棺竟无成。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。